Thysanoptera tria mediterranea 


deseripsit 


O. M. Reuter. 


Fam. Tubulifera Hal. 
Compsothrips nov. gen. 


Caput latitudine multo longius, postice distincte tumi- 
dum, apicem versus attenuatum, lateribus muticum. Anten- 
nae eapite paullulum longiores, articulo tertio longo. Ro- 
strum breve, apice obtuso. Pronotum basin versus dilata- 
tum, basi eapite latiore. Mesonotum brevissimum, angulis 
basalibus dentato-prominulis. Alae formae hactenus cogni- 
tae nullae. Abdomen oblongo-ovale, dorso utrinque longi- 
irorsum impresso, lateribus solum apicem versus pilis te- 
nuissimis exsertis; tubo anali segmentis duobus praeceden- 
tibus aeque longo. Femora antice incrassata, intermedia 
reliquis breviora. Tarsi antici maris articulo primo intrinse- 
eus valide dentato-produeto. 


Compsothrips albosignata heut. 


Nigra, nitida, margine apicali metanoti fasciaque ba- 
sali segmenti primi dorsalis abdominis ad angulos retror- 
sum dilatata nec non maeula laterali triangulari segmenti 
quinti dorsalis abdominis albis; antennis articulo tertio, ipso 
apice excepto, quarto ultra medium basique quinti albido- 

flaventibus; tarsis basi obscure ferrugineis; capite latitudine 
postoeulari circiter duplo et dimidio vel fere 2?/, longiore, 
apice qvam basi circiter !/, angustiore, spatio interoculari 
oculo nonnihil latiore, parte anteriore plana, posteriore su- 
perne et inferne sat convexa, lateribus setulis tribus; anten- 
nis articulis primo et secundo aeque longis, tertio tribus 
sequentibus simul sumtis parum breviore, quarto obconico 
tertio circiter duplo breviore, quinto breviter obconico quarto 
1/4 breviore, sexto quinto paullo breviore, duobus ultimis 
simul sumtis sexto longitudine aequalibus; pronoto capite 
fere duplo breviore; tubo anali capite saltem duplo breviore. 
Long. S 9 3—3 ?/; mm. 

Syn.: .Phloeothrips albosignata Reut., Rev. d'Ent. HI, 
p. 290! Costa, Geofauna sarda IV, p. 12. Uzel, Monogr. 
Thys., pag. 271, 134. . 

Patria: Gallia meridionalis (Cassis! comm. D. Dr Pu- 
ton; Sardinia, D. Prof. Costa; Algeria (Tlemcen!), D. Mar- 
mottan; Tunisia (Zaguan!), D. Prof. J. Sahlberg. 


Megalothrips longiceps n. sp. 


Linearis, angustissima, nigra, nitida; antennis articulo 
tertio toto, quarto apice excepto extremaque basi quinti 
nec non tarsis pallide flavo-testaceis, femoribus tibiisque 
totis nigris; capite latitudine triplo longiore, ante oculos le- 
vissime coaretato, spatio interoculari oculo distincte latiore; 
antennis articulo secundo primo distinete breviore et an- 
gustiore, tertio duobus sequentibus paullo longiore, quarto 
tertio 2/; breviore, obconico, quinto quarto circiter !/, bre- 
viore, sexto quinto paullulum breviore, duobus ultimis si- 
mul sumtis sexto paullo longioribus; pronoto eapite duplo 
breviore; abdomine maris segmento sexto dorsali utrinque 
ante apicem spina longa horizontali retrorsum vergente apice 
acuminata et levissime decurvata armato, segmentis ultimis 
in tubum longum productis, septimo et octavo subquadra- 
tis, segmento septimo dorsali utrinque ante apicem dente 

prominente armato, octavo mutico; tubo anali eapite saltem 
duplo breviore. Long. pg" 4 mm. 

Patria: Corfu!, D. Prof. J. Sahlberg, duo specimina 
aptera. 


Cryptothrips flavipes n. sp. 


Elongata, nigra, nitida; antennis fuscis, articulis duo- 
bus basalibus nigris, tertio toto, ?/, basalibus quarti basique 
quinti anguste nec non pedibus totis pallide flavo-testaceis; 
eapite latitudine */, longiore, lateribus subparallelo, solum 
extrema basi omnium levissime coarctato, spatio interoculari 
oculo fere duplo latiore; antennis capite paullo longioribus, 
artieulo secundo primo aeque longo sed paullo graciliore, 
tertio secundo circiter duplo longiore, apicem versus sen- 
sim sat inerassato, quarto secundo circiter !/; breviore, 
quinto quarto paullo breviore, sexto quinto parum breviore, 
duobus ultimis simul sumtis sexto paullo longioribus; pro- 
noto eapite fere duplo breviore, transversim fortius sulcato; 
abdomine elongato, tubo anali capite paullo magis quam !/; 
breviore. Long. 9 2?/, mm. 

Patria: Creta (Canea!) D. Prof. J. Sahlberg, speci- 
mina duo aptera. 

Cr. icaro Uzel var. pallipedi Uzel colore antennarum 
et pedum similis, eapite longo, retrorsum haud angustato, 
pronoto capite fere duplo breviore tuboque anali hoc paullo 
magis qvam !/, breviore mox distinguenda. 


